**УСТАВ**

**НА НАРОДНО ЧИТАЛИЩЕ „НИКОЛА ЙОНКОВ ВАПЦАРОВ – 1924г.” ГР.СТАМБОЛИЙСКИ ОБЛАСТ ПЛОВДИВ**

**І. ГЛАВА ПЪРВА**

**ОБЩИ ПОЛОЖЕНИЯ**

**Чл. 1.** Народно читалище “Никола Йонков Вапцаров – 1924г.” е традиционно самоуправляващо се българско културно-просветно сдружение в гр.Стамболийски, което изпълнява и държавни културно-просветни задачи. В неговата дейност могат да участват всички физически лица, без оглед на възраст и пол, политически и религиозни възгледи и етническо самосъзнание.

**Чл. 2.** Народно читалище “Никола Йонков Вапцаров – 1924г.” гр.Стамболийски е самостоятелна институция, която работи във взаимодействие с местната власт, като участва най-активно в организацията и провеждането на общински културно-просветни прояви и съобразява своята дейност със стратегията на Общината в областта на културата.

**Чл. 3.** Народно читалище “Никола Йонков Вапцаров – 1924г.” провежда своята културно-просветна дейност във взаимодействие с учебни заведения, културни институти, обществени и стопански организации и фирми, които извършват или подпомагат културната дейност за обогатяване естетическата култура на населението.

**Чл. 4.** Читалището е юридическо лице с нестопанска цел, работещо в обществена полза.

***Наименование:***

**Чл. 5.** Наименованието на читалището е Народно читалище “Никола Йонков Вапцаров -1924г.”

***Седалище и адрес на управление****:*

**Чл. 6**. Седалището и адреса на управление на читалището е: гр.Стамболийски ул.”Заводска” №15, област Пловдив.

**ІІ. ГЛАВА ВТОРА**

**ЦЕЛИ И ЗАДАЧИ**

**Чл. 7.** Основната цел на читалището е да задоволява потребностите на гражданите, свързани със:

* развитие и обогатяване на културния живот
* запазване на обичаите и традициите на населението от района и града
* разширяване знанията на гражданите и приобщаването им към ценностите и постиженията на науката, изкуството и културата.
* възпитаване в дух на демократизъм, родолюбие и общочовешка нравственост.
* възпитаване и утвърждаване на национално самосъзнание.
* предоставяне на социални и информационни услуги на населението.

**Чл. 8.** За постигане на тази цел, Читалището извършва основни дейности, като:

* Поддържа общодостъпна библиотека с читалня.
* Подпомага любителското художествено творчество на колективи и изпълнители, съобразно условията и възможностите на читалището.
* Организира школи, кръжоци, курсове, клубове по интереси, видеопоказ, празненства, концерти,чествания, конкурси и др.
* Организира изложби на отделни или групи художници.
* Разработване, координиране, управление и изпълнение на проекти и програми, насочени към запазване на обичаите и традициите на българския народ, възпитание и утвърждаване на националното самосъзнание, съответстващи на целите и задачите на читалището.
* Развива самостоятелно или в сътрудничество с други организации спомагателна стопанска дейност, в съответствие с действащото законодателство, като използва приходите от нея за постигане на определените от устава цели.
* Подпомагане на социално слабите, на инвалидите или лицата, нуждаещи се от грижи.
* Подпомагане на социалната интеграция и личностната реализация на гражданите на Община Стамболийски в неравностойно положение**.**
* Предоставя компютърни и интернет услуги.

**Чл. 9.** Читалището може да извършва и други дейности, подпомагащи изпълнението на основните му цели и задачи, с изключение на използване на читалищни помещения за клубове на политически организации, религиозни секти и други дейности, противоречащи на добрите нрави, националното самосъзнание и традиции.

**Чл. 10.** Читалището няма право да организира и предоставя имуществото си за хазартни игри и нощни заведения.

**Чл. 11.** Читалището може да се съюзява с други читалища за защита на своите интереси, за провеждане на съвместни дейности и инициативи.

**ІІІ. ГЛАВА ТРЕТА :**

**УПРАВЛЕНИЕ**

**Чл. 12. /1/** Членовене на читалището са индивидуални, колективни и почетни.

**/2/** Индивидуалните членове биват действителни и спомагателни:

1. ДЕЙСТВИТЕЛНИТЕ ЧЛЕНОВЕ са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани.

2. За членове на Настоятелството се избират лица, които са действителни членове на читалището.

3. СПОМАГАТЕЛНИ ЧЛЕНОВЕ са лица до 18 г. Те нямат право да избират и да бъдат избирани в ръководните органи на читалището и имат съвещателен глас.

**/3/** Колективните членове съдействат за осъществяване целите и задачите на читалището, подпомагат неговата дейност, поддържането и обогатяването на материалната му база и имат право на 1 глас в общотао събрание. Колективните членове могат да бъдат:

-- професионални организации

-- стопански организации

-- търговски дружества

-- кооперации и сдружения

-- културно-просветни и любителски клубове и творчески колективи

**/4/** Почетни членове могат да бъдат български и чужди граждани с изклчителни заслуги към читалището.

**Чл. 13.**Членовете на читалището са длъжни:

· да спазват устава на читалището.

· да плащат редовно годишния си членски внос.

· да опазват имуществото на читалището.

· да участват в дейността на читалището, според възможностите си.

· да не уронват доброто име на читалището.

**Чл. 14.** Прекратяване на членството:

1. По собствено желание чрез подаване на молба до Настоятелството на читалището, която се разглежда в едномесечен срок;
2. При не плащане на членски внос за срок по-дълъг от една календарна година;
3. При не спазване на Устава на читалището и уронване на доброто име на читалището;
4. При смърт;

**Чл. 15.** Органи на читалището са Общото събрание, Настоятелството и Проверетелната комисия.

**Чл. 16.** Върховен орган на читалището е Общото събрание, което се състои от всички членове, имащи право на глас.

**Чл. 17. /1/** ОБЩОТО СЪБРАНИЕ:

1. Изменя и допълва Устава.

2. Избира и освобождава членове на Настоятелството, Проверителната комисия и Председателя.

3. Приема вътрешни актове, необходими за организацията на дейността на читалището.

4. Изключва членове на читалището.

5. Определя основни насоки на дейността на читалището

6. Приема бюджета на читалището и годишния отчет.

7. Определя размера на членския внос.

8. Взема решение за членуване или за прекратяване на членството в читалищно сдружение.

9. Отменя решения на органите на читалището.

10. Взема решение за откриване на клонове на читалището.

11.Взема решения за прекратяване на читалището.

12.Взема решения за отнасяне до съда на ръководството или отделни читалищни служители и членове за незаконосъобразностни действия.

**/2/** Решенията на Общото събрание са задължителни за другите органи на читалището.

**Чл .18. /1/** Редовно Общо събрание на читалището се свиква от Настоятелството най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия или на една трета от действителните членове на Читалището.

**/2/** Поканата за събрание трябва да съдържа дневния ред, датата, часа, мястото на провежданего му и кой го свиква.Тя трябва да бъде получена от действителните членове не по-късно от 7 дни преди датата на провеждането му. В същия срок на общодостъпни места трябва да бъде обявено и съобщение за събранието.

**/3/** Общото събрание е законно, ако на него присъстват най-малко половината от имащите право на глас членове на Читалището. При липса на кворум, събранието се отлага с един час. Тогава събранието е законно, колкото и членове да се явят.

**/4/** Решенията по чл.17, ал./1/ т.1, 4, 9,10, 11 се вземат с мнозинство най-малко от две трети от всички членове. Останалите решения се вземат с мнозинство повече от половината от присъстващите членове.

**Чл .19. /1/ Изпълнителен** орган на Читалището е Настоятелството, което се състои най-малко от 3 члена, избрани за срок до три години. Същите да нямат роднински връзки по права и съребрена линия до четвърта степен, да не са осъждани на лишаване от свобода и да нямат конфликт на интереси съгласно Закона за предотвратяване конфликт на интереси.

**/2/** НАСТОЯТЕЛСТВОТО:

1. свиква Общото събрание;

2. осигурява изпълнението на решенията на Общото събрание;

3. подготвя и внася в Общото събрание проект за бюджет на читалището и утвърждава щата му;

4. подготвя и внася в Общотосъбрание отчет за дейността на читалището;

5. назначава секретаря на Читалището и утвърждава длъжностната му характеристика;

**3/** Настоятелството взема решения с мнозинство повече от половината на членовете си.

**Чл. 20. /1/** Председателят на Читалището е член на Настоятелството и се избира от Общото събрание за срок до 3 години.

**/2/ Председателят:**

1. организира дейността на читалището съобразно закона, устава и решенията на Общото събрание.

2. представлява читалището заедно и поотделно със секретаря ;

3. свиква и ръководи заседанията на Настоятелството и председателства Общото събрание;

4. отчита дейността си пред настоятелството;

5. сключва и прекратява трудовите договори със служителите съобразно бюджета на читалището и въз основа решение на настоятелството.

**Чл. 21.** **/1/ Секретарят** на читалището:

1. организира изпълненията на решенията на настоятелството, включително решенията за изпълнението на бюджета;
2. организира текущата основна и допълнителна дейност;
3. отговаря за работата на щатния и хонорувания персонал;
4. представлява читалището заедно и поотделно с председателя.

**/2/** Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл . 22. /1/** ПРОВЕРИТЕЛНАТА КОМИСИЯ се състои от трима члеове и се избира за срок до три години.

**/2/** Членове на Проверителната комисияне не могат да бъдат лица, които са в трудовоправни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по свотовство от първа степен.

**/3/** Проверетелната комисия осъществява контрол върху дейността на настоятелството и председателя на читалището по спазване на закона, устава и решенията на общото събрание.

**/4/** При констатирани нарушения, проверетелната комисия уведомява общото събрание, а при данни за извършени престъпления и органите на прокуратурата.

**Чл. 23.** Не могат да бъдат избирани за членове на настоятелството и проверителната комисия лица, които са осъждани и лишавани от свобода за умишлени престъпления от общ характер.

**Чл. 24.** Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси.

**ІV. ГЛАВА ЧЕТВЪРТА :**

**ИМУЩЕСТВО И ФИНАНСИРАНЕ**

**Чл. 25.** Имуществото на Читалището се състои от право на собственост и от други вещни права, вземания, ценни книжа, други права и задължения.

**Чл. 26.** Читалището набира средства от следните източници:

1. членски внос;

2. културно-просветна и информационна дейност;

3. субсидия от държавния и общински бюджет;

4. наеми от движимо и недвижимо имущество.;

5. дарения и завещания;

6. други приходи.

**Чл. 27. /1/** Читалищното настоятелство изготвя годишния отчет за приходите и разходите, който се приема от общото събрание.

**/2/** Отчетът за изразходваните от бюджета средства, заедно с отчета за дейността, се представят в Общината .

**Чл. 28.** Счетоводната отчетност се води в пълно съответствие със Закона за счетоводството и подзаконовите документи по нея.

**V. Г ЛАВА ПЕТА :**

**ПРЕКРАТЯВАНЕ**

**Чл. 29.** Читалището може да бъде прекратено по решение на Общото събрание, вписано в регистъра на окръжния съд.То може да бъде прекратено с ликвидация или по решение на Окръжния съд, ако:

1. дейността му противоречи на закона, устава и добрите нрави.

2. имуществото му не се използва според целите и предмета на дейността на читалището.

3. е налице трайна невъзможност читалището да действа.

**VI. ГЛАВА ШЕСТА :**

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

**&.1.**  Празникът на Народно читалище „Никола Йонков Вапцаров – 1924г.” гр.Стамболийски е на 1-ви ноември – Денят на Народните будители.

**&.2.** Печатът на читалището представлява: кръгъл печат с надпис – Н.Ч.”Н.Й.ВАПЦАРОВ – 1924г.” гр.Стамболийски и в средата – отворена книга.

Настоящият устав е приет от УЧРЕДИТЕЛНО ОБЩО СЪБРАНИЕ на 19.04.2010г.

УЧРЕДИТЕЛИ: Спрямо приложения списък, който е неразделна част от устава.

**ОТЧЕТ ЗА ДЕЙНОСТТА НА НАРОДНО ЧИТАЛИЩЕ „Н.Й.ВАПЦАРОВ – 1924г.” ГР.СТАМБОЛИЙСКИ ЗА 2023 год.**

През отчетния период на календарната 2023г. окончателно завърши ремонта на сградата на читалището, продължил близо 2 години.

За новия творчески сезон читалището отвори врати през септември 2023г.

Отчитайки дейността през календарната 2023 година, започваме с

**БИБЛИОТЕЧНАТА ДЕЙНОСТ :**

Регистрирани **228** читатели, от тях до 14 години – **60**.

Характеристиката по пол сочи - броят на жените читатели е по–голям, спрямо мъжете. През 2023 г. са регистрирани **2 173** посещения.

Извършени са **40** устни справки и консултации и **3** писмени тематични библиографски справки.

Библиотечният фонд в края на отчетния период наброява **27 119** библиотечни единици.

Набавените библиотечни документи през 2023 г. са на стойност **4 741,26** лв. – **332** бр. книги.

От дарения на читатели постъпиха **55** б.д., на стойност **791,48** лв.

От участие в проект – **205** б. д., на стойност **2 999,05** лв.

През отчетната 2023 г. са отчислени **1 259** б.д.

Фондът на библиотеката се обновява и от дарители на книги.

Библиотеката ни разполага с **3 764** библиотечни единици литература за деца. От нея – **438** тома отраслова л-ра и **3 326** тома худ. л-ра. За отчетния период сме обслужвали потребители до 14 години – **60**, от тях начален курс – **40**, среден курс – **20**.

Средната читаемост за 2023г. е приблизително **25,96** тома.

**ПРОГРАМА –„Българските библиотеки – съвременни центрове за четене и информираност“ 2023г.**

 През 2023 г. Министерство на културата обяви финансова подкрепа за библиотеките за обновяване на фондовете им с книги и други информационни източници по Програма „Българските библиотеки – съвременни центрове за четене и информираност” 2023 г. Написахме проект като се съобразихме с посочените условия. Общата стойност на проекта беше – 5 000лв. Бяхме одобрени – **2 999,05** лв. от Министерство на културата. Фондът на библиотеката се обнови с нови **205** бр. б.д. Работихме с **28** издателства.

**КУЛТУРНО – ПРОСВЕТНИ ИЗЯВИ ПРЕЗ 2023г.**

През 2023 г. бяха организирани различни библиотечни инициативи. Библиотеката се отзова и на всички градски и читалищни мероприятия. Поради ремонтът на читалището, библиотечните мероприятия се провеждаха в училищата и детските градини – СУ „Отец Паисий”, ОУ„Христо Ботев” и ОУ„Христо Смирненски”, ДГ„Звънче”, ОДЗ„Райна Княгиня”, ДГ „Искра”.

Традиционна е ролята на нашата библиотека за културното развитие на местната общност. През 2023 г. библиотеката ни организира инициативи, свързани с книгата и осъществяването на възможността читателите да се срещат с нейните създатели.

**МЕРОПРИЯТИЯ:**

* **Януари 2023 г.** - „Книгите на детството” – посещение в ДГ „Звънче”
* **Март 2023 г**. - Литературна игра – „Най-хубавите приказки на Елин Пелин” - четене на приказки с ученици от втори клас
* **Март 2023 г.** - „Що е то?” – презентация за гатанките – как се пишат гатанки – разговор с ученици трети клас
* **Април 2023 г.** – Маратон на четенето.
* **Юни 2023 г.** – Работилница „Сръчни ръчички” – деца съживяват старите книги в Детския отдел на библиотеката чрез лепене и подвързване на книжките
* **Месец Юли и Август** – **„Лятна читалня” –** четене в парка пред читалището под мотото „Да бъдем заедно с хубавата детска книга”
* **Септември 2023 г.** – „Дарете ваша любима книга на библиотеката” – дарителска кампания на библиотеката.
* **Октомври 2023 г.** - Национална седмица на четенето
* **Октомври 2023 г.**- **Изложба детски рисунки по случай 1-ви ноември** – Денят на народните будители

**ДАРИТЕЛИ:**

Дарителството за благородни каузи има забележителна история в България.

Дарение на книги – **55** книги, на стойност **7 91,48** лв.

През 2023г., въпреки ремонтът на читалището, ние изпълнявахме нашата дейност, според потребностите на потребителите ни.

  **КУЛТУРНА ДЕЙНОСТ**

**ШКОЛИ И КЛУБОВЕ КЪМ ЧИТАЛИЩЕТО:**

През отчетния период 2023г. в читалището стартираха своята дейност от м.септември с началото на новия творчески сезон следните колективи, школи и клубове:

* Детско-юношески фолклорен танцов ансамбъл „ЮЖНЯЧЕ” – главен художествен ръководител Жанета Иванова, помощник - ръководители Анелия Маркова и Марчела Команова, корепетитори Ангел Назлъмов и Луко Буров. В Ансамбъл „Южняче” танцуват 150 деца на възраст от 4 до над 18 години, разпределени в 4 възрастови групи.
* Танцова формация „Траке” – ръководител и хореограф Жанета Иванова, хореограф и репетитор – Георги Карабахчиев, помощник ръководител за група „Начинаещи” - Христина Петрова, корепетитор Ангел Назлъмов. В Танцова формация „Траке” любителите-танцьори са в две групи – напреднали и начинаещи, с общ брой над 70 танцьори.
* Школа за класически и модерен балет с ръководител Мария Арабаджиева, 30 деца
* Школа по изобразително изкуство с ръководители Силвия Иванова и Цветанка Парапанова – 25 деца
* Курс по английски език с преподавател Росица Нанева. Към момента в курса изучават английски език 16 деца
* Курс по Денс енд Фит – ръководител и инструктор Катя Иванова
* Театрална школа за деца и възрастни – р-тели Димитър Атанасов и Мигела Шушутева

**ДЕЙНОСТ НА ШКОЛИТЕ И УЧАСТИЯ ВЪВ ФЕСТИВАЛИ**

1. Участие на ТФ „Траке“ в Национален фолклорен фестивал „Хоро край Поморийския бряг 2023“ гр. Поморие – м. юни 2023
2. Съвместно с Община Стамболийски Народно читалище „Н.Вапцаров” организира провеждането на Празник на града „Свети дух“ с участието на ТФ „Траке“ от страна на читалището – м.юни 2023
3. Участие ТФ „Траке“ в Национален фолклорен фестивал „На армане с тъпане“ – гр.Разлог, м.юни 2023
4. Участие на ТФ „Траке“ в танцов семинар за разучаване на традиционни български народни танци – х-л „Мурите“, Банско, м.юли 2023
5. Участие на Танцова формация „Траке“ в Международните танцови фестивали в градовета Сремска Митровица и Бечей в Република Сърбия – м.август 2023
6. Участие на школата по Балет в предаването „Ася в страната на талантите“ на Пловдивска обществена телевизия
7. Коледна изложба на децата от Школата по рисуване
8. Коледен концерт на читалището с участието на Школата по балет, Ансамбъл „Южняче“ и Танцова формация „Траке“

**IV. Организационна дейност:**

Проведени са 6 заседания на Читалищното настоятелство.

На 29.03.2023г. се проведе Общо Отчетно – изборно събрание, на което бе избран нов председател – г-жа Даниела Кръстева-Малинова.

**НАРОДНО ЧИТАЛИЩЕ „Н.Й.ВАПЦАРОВ-1924г.” ГР.СТАМБОЛИЙСКИ**

**ул. „Заводска” №15 тел. 0339 622 35 e-mail: n\_vaptzarov@abv.bg**

**КУЛТУРЕН КАЛЕНДАР НА НЧ ”Н.Й.ВАПЦАРОВ-1924г.” ГР.СТАМБОЛИЙСКИ**

**ЗА 2024 ГОДИНА**

|  |  |  |
| --- | --- | --- |
| **Месец:** | **Дата:** | **Мероприятие:** |
| **януари** | **01.2024г.** | **„Светът си е хубав, току хората не биват” – 120 г. от рождението на Георги Караславов** |
|  | **01.2024г.** | **Отбелязване на традиционния народен празник Бабинден** |
|  | **01.2024г.** | **„Отдавна, много отдавна” – с любимите приказки на Николай Райнов**  |
| **февруари** | **02.2024г.** | **„Прелитат и по-ниско от кокошките орлите, но никога кокошки не ще стигнат висините!” - 255 г. от рождението на Иван Андреевич Крилов** |
|  | **02.2024г.** | **Съвместно с Община Стамболийски организиране и провеждане на Конкурс за най-добро домашно вино по случай традиционния Празник на лозарите и винарите „Трифон Зарезан” и „Празник на виното” с награждаване на победителите в конкурса и фолклорна програма с участието на танцьори от Танцова формация „Траке”. Ритуал по зарязване на лозе** |
|  | **02.2024г.** | **Рецитал с ученици посветен на 146 год. от обесването на Васил Левски** |
| **март** | **03.2024г.** | **Изложба-конкурс „Баба Марта бързала, мартенички вързала” с мартеници, изработени от деца** |
|  | **03.2024г.** | **Благотворителна акция – подаряване на мартенички на децата от Дом за временно настаняване на деца в гр.Стамболийски** |
|  | **03.2024г.** | **„Стремежът към свободата свършва, щом дойде свободията” - 145 г. от рождението на Александър Стамболийски** |
|  | **03.03.2024г.** | **Съвместно с Община Стамболийски организиране и провеждане на Тържествено честване на Националния празник на Р България 3-ти март. Възстановка на събитията от 1878г. с участието на Комитет „Родолюбие“ и Танцова формация ТРАКЕ.** |
|  | **03.2024г.** | **Литературна игра – „Най-хубавите приказки на Елин Пелин” - четене на приказки с ученици от втори клас** |
|  | **03.2024г.** | **„Що е то?” – презентация за гатанките – как се пишат гатанки – разговор с ученици трети клас** |
|  | **03.2024г.** | **Пролетен концерт на Школата по класически и модерен балет** |
| **април** | **04.2024г.** | **Маратон на четенето** |
|  | **04.2024г.** | **„На Велики четвъртък” – беседа за традицията и боядисването на Великденски яйца – с ученици от четвърти клас** |
|  | **04.2024г.** | **„Екскурзия в библиотеката” – тематично посещение на ученици от І клас в библиотеката на читалището, свързано с Празника на буквите и „Вече съм читател” – записване на децата – читатели на библиотеката;** |
|  | **04.2024г.** |  **Откриване на изложба Великденски яйца, украсени от децата на община Стамболийски;** |
|  | **04.2024г.** | **„Да бъдеш или да не бъдеш” – 460 г. от рождението на Уилям Шекспир** |
|  | **04.2024г.** | **Участие на Ансамбъл „Южняче“ в Арт-фестивал в гр.Перущица** |
|  | **29.04.2024г.** | **Участие на Школата за класически и модерен балет в „Празник на балета“ – Балетен фестивал по случай Международния ден на танца – гр.Пазарджик** |
| **май** | **05.2024г.** |  **11май – Св. Св. Кирил и Методий – спомен за Първите Апостоли Просветители Български** |
|  | **05.2024г.** | **Тържествен концерт с участието на всички състави от читалището по случай 100 години от създаването на читалищна дейност в гр.Стамболийски** |
|  | **05.2024г.** | **Изложба с детски рисунки на Школата по изобразително изкуство, посветена на 100-годишнината на читалището** |
|  | **05.2024г.** | **„Нощ в библиотеката” – разговор за библиотеките по света, среща с герои от приказките, занимателна кръстословица, рисунка на любим герой с деца от четвърти клас;** |
|  | **05.2024г.** | **„Творчеството на Яна Язова” – 50 г. от смъртта на Яна Язова с истински имена Люба Тодорова Ганчева**  |
|  | **24.05.2024г.** | **Съвместно с Община Стамболийски организиране и провеждане на Тържествено честване на 24-ти май – Денят на българската писменост и култура. Шествие и празнична програма с участието на ученици и деца от училищата и детските градини в гр.Стамболийски** |
|  | **05.2024г.** | **Годишен концерт на Школата по класически и модерен балет** |
| **юни** | **06.2024г.** | **Съвместно с Община Стамболийски организиране и провеждане на „Празник на детето” и Рисунка на асфалт на площада пред читалището по случай 1-ви юни – Международен ден на детето** |
|  | **06.2024г.** | **Тържествен концерт на Детско-юношески фолклорен танцов ансамбъл „Южняче“, посветен на 55-годишнината от създаването на ансамбъла** |
|  | **06.2024г.** | **Участие на Танцова формация ТРАКЕ във Фолклорен фестивал „Хоро край Поморийския бряг“ в гр.Поморие** |
|  | **06.2024г.** | **Работилница „Сръчни ръчички” – деца съживяват старите книги в Детския отдел на библиотеката чрез лепене и подвързване на книжките** |
|  | **22, 23, 24.06.2024г.** | **Съвместно с Община Стамболийски организиране и провеждане на тридневно честване на Празника на град Стамболийски – „Свети дух” и участие на всички танцови формации към читалището в празничната програма** |
|  | **06.2024г.** | **Участие на танцова формация „Траке“ във Фестивал за традиционни български танци „На армане с тъпане“ в гр.Разлог** |
| **юли** | **07.2024г.** | **„Лятна читалня” – четене в библиотеката и в парка пред читалището под мотото „Да бъдем заедно с хубавата детска книга”** |
| **август** | **08.2024г.** | **Организиране на изложба с рисунки „Моят любим герой от приказките” – награждаване на участниците в лятната читалня и конкурса за рисунка** |
|  | **22-29.08.2024** | **Участие на Детско-юношески фолклорен танцов ансамбъл ЮЖНЯЧЕ в Международен детски фолклорен лагер-фестивал в гр.Аспровалта, Р Гърция** |
| **септември** | **09.2024г.** | **„Дарете ваша любима книга на библиотеката” – дарителска кампания на библиотеката** |
|  | **09.2024г.** | **„Приказен свят” – 122 г. от рождението на Ангел Каралийчев**  |
| **октомври** | **10.2024г.** | **Национална седмица на четенето** |
|  | **10.2024г.** | **„Славеят и розата – една красива и тъжна приказка за любовта” – 170 г. от рождението на Оскар Уайлд** |
| **ноември** | **11.2024г.** | **Литературна вечер, посветена на Народните будители – „Будителите вчера, днес и утре?”** |
|  | **01.11.2024г.** | **Изложба на Школата по изобразително изкуство, посветена на 1-ви ноември – Ден на народните будители** |
|  | **01.11.2024г.** | **Тържествен концерт по случай 1-ви ноември – Денят на народните будители с участието на всички читалищни формации** |
|  | **11.2024г.** | **„Пипи Дългото чорапче” – 117 г. от рождението на Астрид Линдгрен** |
|  | **11.2024г.** | **„В един есенен ден по шосето” – 110 г. от рождението на Павел Вежинов** |
|  | **11.2024г.** | **Участие на Танцова формация „Траке“ в Международен фолклорен фестивал в гр.Белград, Сърбия** |
| **декември** | **12.2024г.** | **1-ви декември – Световен ден за борба със СПИН – посещения на горен курс при СУ „Отец Паисий” в библиотеката – раздаване на брошури и дипляни, свързани с борбата срещу СПИН** |
|  | **12.2024г.** | **„ Понякога ще идвам във съня ти …….” - 115 г. от рождението на Никола Йонков Вапцаров - рецитал;** |
|  | **12.2024г.** | **„Дядо Коледа в библиотеката” – Коледна приказка за малките читатели** |
|  | **12.2024г.** | **Коледна изложба на Школата по изобразително изкуство** |
|  | **12.2024г.** | **Празничен Коледен концерт с участието на всички школи от читалището** |

**ЧИТАЛИЩНО НАСТОЯТЕЛСТВО:**

**Даниела Кръстева-Малинова – Председател**

**Жанета Иванова – Секретар**

**Валя Стоянова – Член**

**Мариана Димитрова – Член**

**Васил Топузов – Член**

**Гергана Мараджиева – Член**

**Христина Петрова - Член**

**ПРОВЕРИТЕЛНА КОМИСИЯ:**

**Йорданка Бангова - Председател**

**Божурка Скачкова - Член**

**Красимира Грозданова - Член**